NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2013-11-27):
S faktickými poznámkami traja poslanci. Uzatváram možnosť prihlásiť sa. Pán poslanec Mihál.
B. Bugár, podpredseda NR SR: (2005-09-22):
(Hlasovanie.) Prítomných je 83 poslancov, za 79, proti 1, zdržal sa 1, nehlasovali 2. Konštatujem, že sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Nech sa páči, záverečné hlasovanie o návrhu ako o celku. J. Miklušičák, poslanec: Pán predsedajúci, dajte hlasovať o tom, že Národná rada Slovenskej republiky predmetný návrh vládneho zákona schváli.
Zimenová, Zuzana, poslankyňa NR SR (2017-04-06):
Ja sa chcem pridať k poďakovaniu, tak ako povedal kolega Vašečka, aj Lucii Nicholsonovej, Anke Verešovej, že to tak pekne zhrnuli. Chcem sa poďakovať všetkým kolegom, ktorí tu celú noc naozaj vecne diskutovali, veľká škoda, kolegovia z koalície, ktorí teraz prichádzate a už máte zase len jedovaté sliny na jazyku bez argumentov, že ste to nepočuli, a odporúčam, aby ste si to pozreli zo záznamu, pretože tie argumenty tu zazneli. Ja ďakujem ešte raz všetkým, ktorí vytrvali, a dúfam, že to bude mať nejaký výsledok.
Pellegrini, Peter, predseda NR SR (2015-05-05):
Ďakujem pekne. S reakciou? Nie. Ďakujem pekne. Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy ústne a vyhlasujem rozpravu za skončenú. Pán minister, chcete zaujať stanovisko? Nech sa páči.
R. Madej, poslanec: (2004-06-29):
Prosím, dajte hlasovať o prvom návrhu uznesenia, ktorým Národná rada Slovenskej republiky žiada vládu Slovenskej republiky predložiť do 10 dní Národnej rade...
Kuffa, Štefan, poslanec NR SR (2015-11-20):
Ďakujem za slovo. Ja mám taký iný názor tuná na to. Ja som to už aj odprezentoval, aj to poviem znova. Minule som nejak na to nereagoval, ale je tu plná rokovacia sála, tak, a stojím si za tými slovami. Poslanecká imunita nepatrí osobe, ale poslancovi Národnej rady. Ja si myslím, že táto Národná rada sa pomýlila, keď zrušila poslaneckú imunitu. To bola chyba a myslím si a verím, že raz táto Národná rada sa vráti späť k zavedeniu poslaneckej imunity a nebudú nás tu zachvacovať také hysterické záchvaty, ako sa to deje tuná. Ale treba si uvedomiť jednu vec. Ty si poslancom Národnej rady nie preto, aby si túto pozíciu zneužíval, ale aby si bol chránený. A dneska tí poslanci Národnej rady majú byť chránení. Myslím si, že tak kopeme do pozície poslanca Národnej rady a tak dehonestujeme túto pozíciu, že to nemá obdoby. Táto téma sa hnusne spolitizuváva. (Potlesk .) Prepáčte mi to, že to takto hovorím. Ja nevystúpim v rozprave a ja som sám zvedavý, že čo ešte tuná aj odznie, aj v rámci pozmeňujúcich návrhov. Na druhej strane generálny prokurátor má tieto kompetencie. Táto Národná rada ho tuná zvolila a či už si dal ten hlas alebo si nedal, ale vždycky Národná rada je tým vrcholným orgánom, ktorý rozhoduje aj o tak závažných záležitostiach, ako je aj voľba generálneho prokurátora. Je mi to ľúto, na záver poviem, ešte raz to zopakujem, že táto Národná rada zrušila imunitu poslancom Národnej rady. Na druhej strane koľkokrát tu hovoríme o oligarchoch, kadejakých skupinách, a poslanec Národnej rady pomaly bude ten posledný a nebude chránený touto imunitou. Imunita chráni poslanca Národnej rady, nie osobu. Ďakujem.
Blanár, Juraj, podpredseda NR SR (2023-02-08):
Ďakujem, pán spravodajca, otváram všeobecnú rozpravu. Písomnú prihlášku som neobdržal, preto dávam možnosť prihlásiť sa ústne do rozpravy. Pán poslanec a predseda výboru Jaroslav Karahuta. Poprosím, pán Karahuta, chvíľočku zotrvajte. Potom pani poslankyňa Kozelová, to je všetko. To sú všetci. Takže uzatváram možnosť prihlásiť sa do rozpravy. Avšak ako prvý požiadal o slovo pán navrhovateľ Fecko, ktorému udeľujem slovo, po ňom bude vystupovať pán predseda výboru Jaroslav Karahuta. Nech sa páči.
P. Muránsky, poslanec: (2003-11-05):
Najprv budeme hlasovať o bode 11.
Laššáková, Ľubica, poslankyňa NR SR (2020-07-24):
Ďakujem pekne za slovo, pán predsedajúci. No musím povedať, že také isté salto mortale, ako urobil predseda vašej strany, pani ministerka, tak ste teraz urobili aj vy. Ja nebudem reagovať na všetko, lebo minimálne 75 % toho, čo ste povedali, je inak. Nájdem si spôsob, aby som našla informácie pravdivé, aby som ich dala napríklad aj na sociálnych sieťach na pravú mieru, ale chcem vám pripomenúť len zopár vecí. Rekonštrukciu Rusoviec, o ktorých ste hovorili, a Krásnej Hôrky blokujete vy. Slovenské kultúrne a informačné centrum v Izraeli, o ktorom už hovoril pán Kmec, takže nebudem sa k tomu viacej vyjadrovať, malo byť jedno z osemnástich, ktoré vo svete máme. Bohužiaľ, nečinnosť, súčasná nečinnosť je vašou vizitkou, ja pevne verím a dúfam, že viete o tom, že dnes bol odvolaný riaditeľ Slovenského židovského múzea, hej, pán profesor Mešťan, ktorý v tejto oblasti robil desiatky rokov a je to vynikajúci profesionál. Keď tak strašne zle stojí ministerstvo kultúry, opýtam sa potom, kde chcete ušetriť 19,2 mil. eur, o ktorých vehementne teraz stále hovoríte? Ďalej. Stále som nedostala odpoveď, kde ste dali 20 mil. z Fondu na podporu umenia, ktorými ste mali podporiť umelcov počas koronakrízy, ako ste rozdelili 3 mil., ktoré som vám nechala práve na podporu umelcov, ktorí boli koronakrízou postihnutí? A neviem, či mi vy... (Prerušenie vystúpenia časomerom.)
Schlosár, Rastislav, poslanec NR SR (2018-05-29):
Marian, ja s tebou ako moji kolegovia môžem len plne súhlasiť, že neexistuje naozaj žiaden legitímny, právny ani politický dôvod na to, aby sme odkladali hlasovanie. Práve naopak. Okamžite po skončení rozpravy, teda okamžite po tom, čo sa všetci poslanci Národnej rady budú môcť dozvedieť o argumentoch, prečo sprísniť potratovú legislatívu, čo je nevyhnutné, samozrejme, na to, aby sa správne rozhodli, tak okamžite po tomto momente by malo byť hlasovanie, pretože čím viac toto hlasovanie odkladáme, tým viac nenarodených detí len zomiera. Zoberme si len, že za jedno 10-hodinové rokovanie tu v Národnej rade zomrie viac ako osem detí týmto spôsobom. Mne to pripadá takisto, ako keď by bola nejaká havária autobusu plného detí, a my namiesto toho, aby sme poslali na ich záchranu sanitku v podstate okamžite, hneď ako je to možné, tak túto sanitku odkladáme a nechávame tie deti naďalej zomierať a pošlemu ju za nejaké dva týždne, keď, keď ich, keď bude ten autobus plný detí, už v podstate keď všetky deti budú mŕtve. Ďakujem.
Žiga, Peter, podpredseda NR SR (2024-09-26):
S reakciou na faktické poznámky pán poslanec Kišš.
Kollár, Boris, predseda NR SR (2023-06-22):
Vráťte mu čas a...
Jurinová, Erika, podpredsedníčka NR SR (2013-06-27):
Ďakujem pekne, pán poslanec, na vaše vystúpenie sú tri faktické poznámky, uzatváram možnosť prihlásiť sa. Nech sa páči, pani poslankyňa Mezenská.
Želiezka, Ľubomír, poslanec NR SR (2017-12-05):
Ďakujem pekne. Pán minister, vôbec neni pochýb o tom, že toto dnešné odvolávanie je len obyčajné divadlo s účelom osočovať, vynášať špinu na vašu osobu. Vôbec našu ctenú opozíciu nezaujímajú výsledky, ktoré ministerstvo vnútra dosahuje pod vaším vedením. Pán minister, teraz to tak odľahčím, mám alebo mal som na vás jednu otázku. Prečo ste si nerozdelili to vaše vystúpenie aspoň na dve časti? Hovorím to preto, alebo pýtam sa to preto, že pána Rajtára, ako som ho tam sledoval, mi bolo úprimne ľúto, lebo za ten čas, za tú hodinu, ktorú ste vystupovali, si musel na svoju, čo si musel na svoju osobu všetko vypočuť. Snažil sa tváriť sebavedome, ale ten jeho úsmev, niekedy aj smiech bol prejavom zúfalstva a určite už po vašom vystúpení oľutoval tú minútu, že sa dal nahovoriť, podľa mňa, že sa dal nahovoriť na to, že bude dnes predkladateľom návrhu na vaše odvolanie. Ďakujem pekne.
V. Veteška, podpredseda NR SR: (2003-09-17):
Dávam slovo spravodajcovi, ktorého určil navrhnutý gestorský výbor, výbor pre hospodárstvo, privatizáciu a podnikanie, pánovi poslancovi Janišovi. Pán Janiš, máte slovo.
J. Ivančo, poslanec: (2010-01-29):
Vládnutie Roberta Kaliňáka a jeho agenta 007 v podstate sprevádzajú systematické – a bolo tu už povedané viackrát – systematické a mesačné kauzy. Pri tom všetkom ešte ide a sa k tomu pridáva ešte zavádzanie, manipulácia, zasahovanie do vyšetrovania a rôzne mediálne, až ba priam filmové frajeriny. Bombový prešľap, bombový prešľap, a to chcem zdôrazniť, bol tou poslednou kvapkou, poslednou kvapkou do toho pohára, ktorý pretiekol a treba si uvedomiť, dámy a páni, že ide o škandál s medzinárodným dosahom, o medzinárodný dosah na všetky krajiny Schengenu, ktoré tu tak boli vehementne spomínané. A každý normálny minister krajiny, ktorá je v bezpečnostnom systéme Schengenu, by po taktom škandále, ktorý sa preniesol aj do inej krajiny, podľa mňa odstúpil. Problém je v tom, že minister Kaliňák neodstúpi a psa, už sme ako počuli, odviedli. Ďakujem pekne.
Gál, Gábor, poslanec NR SR (2016-06-14):
Ďakujem za slovo. V prvom rade chcem sa vám poďakovať, že ste boli veľmi vecný, pán kolega, ale pozeráte sa na to troška alebo až priveľmi merkantilisticky, asi je vám ľúto tých finančných prostriedkov, ktoré pôjdu do týchto škôl s malým množstvom žiakov, ale určite viete, že investícia do školstva je vždy najlepšia, vždy sa vypláca, najviac vypláca v tej danej spoločnosti. Kvalita a kvantita. Nedá sa to porovnať, nedá sa tá rovnica takto nastaviť, lebo mnohé málotriedky, mnohé školy, kde majú malý počet žiakov, vykazujú vysokú kvalitu. Čiže je to len o potom ľudskom substráte na tej-ktorej škole. Tento zákon je o tom, aby zriaďovatelia nemuseli zo zákona zatvárať školy. Keď sa zriaďovateľ aj teraz, alebo aj po zmene tohto zákona sa rozhodne, že zavrie školu, tak ju zavrie. To je rozhodnutie zriaďovateľa. Ale aby sme tu my v Bratislave, tu v tomto, v tejto sále nepovedali, že ktorá škola sa má zavrieť a ktorá nie. Potom áno, to je druhá vec, musíme nastaviť aj financovania škôl. Ale teraz v prvom rade ide o to, aby sme dali čas tým školám, kým nevymyslíme nové financovanie, aby sme my nepovedali to, že ktorá škola sa zavrie a ktorá nie. Potom, keď nastavíme model financovania škôl, potom budeme mať jasnejšie a potom budeme nastavovať pravidlá tak, aby sme, aby sme zachovali tie školy, ktoré musíme zachovať. Proste táto spoločnosť musí aj nerentabilné školy, aj nerentabilné ustanovizne, aj iné inštitúcie zachovávať, lebo to je v záujme spoločnosti. Nielen čistý merkantilistický vzťah.
Hrnčiar, Andrej, podpredseda NR SR (2016-06-15):
Prezentujme sa a hlasujme. (Hlasovanie.) Prítomných 141, za 74, proti 24, zdržalo sa 43. Konštatujem, že Národná rada schválila uznesenie k programu stability. Ďalej budeme hlasovať v treťom čítaní o návrhu uznesenia k Návrhu na vyslovenie súhlasu Národnej rady s Protokolom o zmene Dohody o zriadení a činnosti Medzinárodnej banky hospodárskej spolupráce a jej Štatútu (tlač 19). Prosím určenú spoločnú spravodajkyňu z výboru pre financie a rozpočet poslankyňu Irén Sárközy, aby hlasovanie uviedla. [Hlasovanie o návrhu na vyslovenie súhlasu Národnej rady Slovenskej republiky s Protokolom o zmene Dohody o zriadení a činnosti Medzinárodnej banky hospodárskej spolupráce z 22. októbra 1963 (v znení Protokolov z 18. decembra 1970, 23. novembra 1977 a 18. decembra 1990) a Štatútu Medzinárodnej banky hospodárskej spolupráce (v znení Protokolov z 18. decembra 1970, 23. novembra 1977 a 18. decembra 1990) , tlač 19.]
Pellegrini, Peter, predseda NR SR (2014-12-11):
Ďakujem. Pán poslanec Mikloško.
Hort, Milan, podpredseda NR SR (2011-03-29):
Pán poslanec, skúste ísť v zmysle rokovacieho poriadku, lebo vám budem nútený zobrať slovo.
Raši, Richard, podpredseda vlády SR pre investície a informatizáciu (2019-09-19):
Ďakujem pekne. Vážený pán poslanec, opäť mi dovoľte sprostredkovať odpoveď pána ministra zahraničných vecí a európskych záležitostí. Vážený pán poslanec, neplatí tvrdenie, že administratívne poplatky je možné na našich veľvyslanectvách uhrádzať výlučne v hotovosti. Zastupiteľské úrady Slovenskej republiky v zahraničí za vykonávanie super legalizácie listín vyberajú správne poplatky nielen v hotovosti do pokladne, ale aj vkladom alebo prevodom na účet zastupiteľského úradu alebo osobným šekom klienta. V rámci možností a podmienok v danej krajine konkrétne veľvyslanectvo určí efektívnu a bezpečnú formu vyberania správnych poplatkov. Zastupiteľské úrady v danom teritóriu pritom musia zvažovať celkovú aktuálnu situáciu, politickú, bezpečnostnú, ekonomickú, sociálnu. Žiaľ, komplikovaná situácia je najmä v afrických krajinách, častokrát tu bankové služby nefungujú spoľahlivo. V takýchto konkrétnych prípadoch preto niektoré naše zastupiteľské úrady požadujú zaplatenie správnych poplatkov v hotovosti. Vo výnimočných prípadoch na základe konzultácie zastupiteľského úradu s príslušným odborom ministerstva zahraničných vecí a európskych záležitostí Slovenskej republiky je však možné, aby bola platba zrealizovaná aj na účet ústredia. Ubezpečujem vás, že klienti majú možnosť zaplatenia správneho poplatku aj bezhotovostne vzhľadom na celkovú situáciu a špecifiká v danom teritóriu. Súčasne existuje možnosť pre tých našich občanov, ktorí si nezabezpečili super legalizáciu listín v zahraničí na slovenských zastupiteľských úradoch, požiadať v odôvodnených prípadoch o tento krok prostredníctvom konzulárneho odboru Ministerstva zahraničných vecí a európskych záležitostí Slovenskej republiky. Ďakujem pekne, skončil som.
Gaborčáková, Soňa, poslankyňa NR SR (2017-09-06):
Vážený pán predsedajúci, pani poslankyne, páni poslanci, v súlade s § 73 o rokovacom poriadku som bola určená predsedníčkou Výboru Národnej rady pre sociálne veci za spravodajkyňu k návrhu zákona, ktorý je uvedený pod tlačou 636. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 77 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Glváč, Martin, podpredseda NR SR (2019-09-25):
S reakciou, pani poslankyňa Grausová.
Grendel, Gábor, podpredseda NR SR (2020-11-04):
Prezentujme sa a hlasujme. (Hlasovanie.) Prítomných 109 poslancov, za 57, proti 17, zdržalo sa 12, nehlasovalo 23 poslancov. Konštatujem, že sme schválili návrh novely zákona o obecnom zriadení. Teraz tu mám požiadavku od navrhovateľky k nasledujúcemu bodu, a síce bod 51 schváleného programu. Ide o návrh poslancov Vaľovej, Fica, Kamenického, Záhorčáka, Takáča na vydanie zákona, ktorým sa dopĺňa Zákonník práce, aby sa hlasovalo zajtra. Áno, nech sa páči, pani Vaľová, s procedurálnym návrhom.
P. Hrušovský, predseda NR SR: (2003-11-04):
(Hlasovanie.) 136 prítomných, 130 za návrh, 5 sa zdržalo, 1 nehlasoval. Návrh sme schválili. Ďakujem, pán spoločný spravodajca. Poprosím teraz pána poslanca Husára, ktorého poveril gestorský, ústavnoprávny výbor, aby informoval Národnú radu o výsledku prerokúvania a o stanovisku gestorského výboru k prerokúvanému návrhu skupiny poslancov o zmene a doplnení zákona č. 462/2002 Z. z. o poskytnutí jednorazového finančného príspevku politickým väzňom. Nech sa páči, pán poslanec Husár. S. Husár, poslanec: Ďakujem pekne. Pán predseda, v rozprave k návrhu zákona neodzneli žiadne doplňujúce a pozmeňujúce návrhy. Preto odporúčam, aby sme hlasovali o pozmeňujúcich a doplňujúcich návrhoch uvedených v spoločnej správe pod bodom 1 až 7 spoločne, pričom gestorský výbor odporúča tieto návrhy schváliť.
Valocký, Jozef, poslanec NR SR (2016-09-07):
Vážené kolegyne, kolegovia, vážený pán minister, v súlade so zákonom o rokovacom poriadku Výborom Národnej rady pre zdravotníctvo som bol určený za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti z formálnej, právnej stránky uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky. Pani predsedajúca, skončil som, otvorte rozpravu.
Blanár, Juraj, podpredseda NR SR (2022-09-30):
Ďakujem, pán spravodajca. Otváram všeobecnú rozpravu. Písomne sa do rozpravy prihlásil jeden pán poslanec, Filip Kuffa, ktorému udeľujem slovo, a potom dám možnosť prihlásiť sa ústne. Nech sa páči.
Figeľ, Ján, podpredseda NR SR (2013-05-28):
Vážené panie poslankyne, vážení páni poslanci, ctení hostia, otváram deviaty rokovací deň 19. schôdze Národnej rady Slovenskej republiky, na ktorom o ospravedlnenie požiadali poslanci Peter Fitz, Igor Choma, Viera Mazúrová, Jozef Mihál, Ivan Mikloš, Ľubomír Petrák a Jozef Viskupič. Na zahraničnej pracovnej ceste je podpredsedníčka, kolegyňa Renáta Zmajkovičová. Budeme pokračovať v prerušenej rozprave o Súhrnnej správe o stave rodovej rovnosti na Slovensku za rok 2012 , ktorá má tlač 492. Pán minister Richter i pani spravodajkyňa Lucia Nicholsonová zaujali miesta určené pre navrhovateľa a spravodajkyňu. Minulý týždeň v rámci rozpravy vystúpili všetci rečníci, ktorí sa prihlásili písomne. A preto teraz na úvod rokovacieho dňa sa chcem spýtať, či sa chce niekto prihlásiť do rozpravy ústne. Jeden, pán kolega Kvasnička Marián. Uzatváram možnosť hlásiť sa. Pán Kvasnička, nech sa páči, máte slovo.
Bugár, Béla, podpredseda NR SR (2016-05-24):
Ďakujem pekne, pán spravodajca, nech sa páči, môžte zaujať miesto určené pre spravodajcov. Nedostal som žiadnu písomnú prihlášku, ale napriek tomu samozrejme otváram možnosť sa prihlásiť do rozpravy aj ústne. Vidím, že pán navrhovateľ sa hlási, nikto iný. Končím možnosť sa prihlásiť ústne do rozpravy. Pán navrhovateľ, nech sa páči, máte slovo.
Jurinová, Erika, podpredsedníčka NR SR (2014-10-21):
Pán poslanec Hlina.
P. Paška, predseda NR SR: (2007-09-13):
(Hlasovanie.) 137 prítomných, 78 za, 27 proti, 32 sa zdržalo. Konštatujem, že sme postúpili uvedený návrh zákona do druhého čítania.
Grendel, Gábor, podpredseda NR SR (2022-03-22):
Otváram rozpravu, do ktorej som dostal jednu písomnú prihlášku, a to od pána poslanca Miloša Svrčeka ako povereného člena poslaneckého klubu SME RODINA. Nech sa páči, pán poslanec, máte slovo.
Přidal, Alojz, poslanec NR SR (2014-11-10):
Pán predseda, ja mám procedurálny návrh. Ja by som chcel požiadať, či by sme všeobecným súhlasom nemohli zajtra od pol šiestej ráno, teda dneska, lebo už je nedeľa, od pol šiestej do pol ôsmej ráno si dať prestávku, pretože my máme aj také duchovné povinnosti. A ja verím, že aj niektorí poslanci strany SMER ich majú. Takže navrhujem, aby sme konsenzuálne od pol šiestej do pol ôsmej ráno si dali prestávku.
Grendel, Gábor, podpredseda NR SR (2023-02-16):
Na vystúpenie pána poslanca Kamenického štyri faktické poznámky. Končím možnosť prihlásiť sa s ďalšími. Ako prvý pán poslanec György Gyimesi.
Pčolinský, Peter, podpredseda NR SR (2022-12-05):
Vážené poslankyne, vážení poslanci, budeme pokračovať. Teraz malo nasledovať rokovanie o tlači 1217, ale vzhľadom na to, gestorský výbor o tejto tlači nerokoval, prerokujeme ju na záver programu. Pristúpime teraz k prvému čítaniu o vládnom návrhu zákona, ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 1263. Návrh na jeho pridelenie na prerokovanie výborom je v rozhodnutí 1343. Prosím ministra zdravotníctva Slovenskej republiky Vladimíra Lengvarského, aby vládny návrh zákona uviedol.
Tomanová, Viera, poslankyňa NR SR (2014-12-03):
Veľmi pekne ďakujem, pani predsedajúca. Ja osobne by som podporila tento návrh, ale treba si uvedomiť, nie je to o rozhodnutí ministerstva práce, pretože treba komunikovať so Združením miest a obcí Slovenska, pretože sa jedná o originálnu pôsobnosť miest a obcí, teda územnej samosprávy, ale taktiež aj regionálnej samosprávy. Čiže jednoznačne to má dopad na rozpočty obcí, ale treba si uvedomiť, že to bol pôvodný platný právny stav a keď by sme dnes po schválení rozpočtu prijali takéto riešenie, predpokladám, že nie je prijateľné pre obce a vyššie územné celky. To je aj tá otázka, prípad, ktorý ste naniesli, že kde bratislavská VÚC-ka neplatí, pretože nemá dostatok finančných zdrojov na to, aby pokryla. Bola by som veľmi rada, keby sme prestali členiť, a je to predovšetkým v prospech prijímateľov sociálnej služby, pretože tí potrebujú okamžite službu, keď sa o nich nemá kto iný postarať. Ale bola by som rada, keby sme do budúcnosti v prospech týchto ľudí skutočne prijali také opatrenia, ako je jedno z týchto. Budeme snáď rokovať, ak by ste súhlasili, v tejto chvíli by som ja neodporúčala prijať tento pozmeňujúci návrh, ale vyrokovať to na úrovni vyšších územných celkov, na úrovni združenia miest a obcí a ministerstva a potom pripraviť vrátane ďalších dvoch možno častí pozmeňujúceho návrhu, ktoré by pomohli predovšetkým prijímateľom sociálnej služby. Ja vám ďakujem za ten predložený návrh.
Blanár, Juraj, podpredseda NR SR (2021-10-20):
Ďakujem, pán spravodajca. Otváram rozpravu a konštatujem, že jediným písomne prihláseným do rozpravy je opäť pán poslanec Miloš Svrček, ktorému udeľujem slovo.
Gašparovič, Štefan, poslanec NR SR (2014-12-10):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
T. Cabaj, podpredseda NR SR: (2009-10-29):
S interpeláciou vystúpi pani poslankyňa Katarína Tóthová ako posledná písomne prihlásená. Ďakujem.
Blaha, Ľuboš, podpredseda NR SR (2024-05-02):
Ďakujem pekne, pán minister, pán poslanec Peter Sokol nemá doplňujúcu otázku. Teraz prejdeme k ďalším otázkam, ale keďže majú totožné znenie, tak ideme postupne, otázka č. 4, č. 5, č. 6, č. 7, č. 8, č. 9, č. 10 sú totožné s predošlým. Prechádzame k otázke č. 11, ktorá je od pani poslankyne Márie Kolíkovej na ministra spravodlivosti Borisa Suska, ale pani poslankyňa tu nie je prítomná, pokiaľ dobre vidím, takže nebude na ňu odpovedať pán minister. Potom ideme k otázke č. 12 v totožnom znení, 13, totožné znenie, 14, totožné znenie, to isté 15 a 16, 17. otázka je od pani poslankyne Márie Kolíkovej, opäť neprítomná, takže ideme ďalej. 18, 19, 20, 21, 22, 23, totožné znenie, 24, 25, 26, 27, 28, 29, totožné znenie, 30, 31, 32 až po 38 totožné znenie, a potom prichádza pani poslankyňa Mária Kolíková, ktorá ale nie je prítomná, takže ideme ďalej. Otázka č. 40, pani poslankyňa Mária Kolíková, ktorá nie je prítomná Potom ideme ďalej, 41, 42, 43, 44 až po 47, až po 49, totožné otázky. A potom máme konečne posledné dve otázky, pán poslanec Peter Stachura nás zachránil, ktorý tu je prítomný a posiela otázku na ministerku zdravotníctva Slovenskej republiky Zuzanu Dolinkovú v tomto znení: „Vážená pani ministerka, plánuje Ministerstvo zdravotníctva Slovenskej republiky zverejniť pripravenú vyhlášku, ktorou sa mení vyhláška č. 417/2009, ktorou sa ustanovujú podrobnosti o informáciách poskytovaných žene a hlásenia o poskytnutí informácií, vzor písomných informácií a určuje sa organizácia zodpovedná za prijímanie a vyhodnocovanie hlásenia? V prípade, ak áno, kedy?“
Pellegrini, Peter, predseda NR SR (2015-05-20):
Pán poslanec Vašečka.
B. Bugár, podpredseda NR SR: (2004-03-09):
(Hlasovanie.) Prítomných 132 poslancov, 101 za návrh, 6 proti, 25 sa zdržalo hlasovania. Konštatujem, že tento vládny návrh zákona sme schválili. Preto budeme pokračovať v hlasovaní o vládnom návrhu zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy v znení neskorších predpisov a v znení zákona č. 465/2002 Z. z., tlač 508. Pán poslanec Janiš, nech sa páči, máte slovo.
Klus, Martin, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 140, za 122, proti nik, zdržalo sa 9, nehlasovalo 9 poslancov.. Konštatujem, že sme schválili návrhu novely zákona č. 150/213 Z. z. o Štátnom fonde rozvoja bývania. Vážené dámy poslankyne, vážení páni poslanci, včera sme schválili procedurálny návrh poslanca Jaroslava Pašku, aby sa jeho návrh, Instanbulský dohovor (tlač 1814), prerokoval dnes po 17.00 hod. Upresňujem, že tento bod bude prerokovaný po bode 16 po prvom čítaní vládneho návrhu zákona prerokúvaného v skrátenom legislatívnom konaní. Je všeobecný súhlas? (Nesúhlasná reakcia pléna.) Nie je. Prezentujme sa a hlasujme. (Hlasovanie.) Prítomných 136, za 84, proti 39, zdržalo sa 9, nehlasovali 4. Konštatujem, že sme toto, tento bod schválili. Pokračujeme rokovaním 11.40 hod. (Prestávka.) (Po prestávke.)
Košútová, Magda, poslankyňa NR SR (2014-06-11):
Chcela by som len upozorniť členov výboru, že o 12.00 hod. je výbor na 134.
Zmajkovičová, Renáta, podpredsedníčka NR SR (2012-09-18):
Kolegyne, kolegovia, vyhlasujem prestávku do 11.10 hodiny. Potom budeme pokračovať v prerušenej rozprave. Hlasovať budeme o 17.00 hodine. Ďakujem. (Krátka prestávka.) (Po prestávke.) Kolegyne, kolegovia, pokračujeme v prerušenej rozprave k vládnemu návrhu zákona o neprimeraných podmienkach v obchodných vzťahoch, ktorých predmetom sú potraviny . A teraz dávam slovo pánovi poslancovi Chrenovi, ktorému sme prerušili vystúpenie v rozprave. Nech sa páči.
Jurinová, Erika, podpredsedníčka NR SR (2015-12-15):
Pani poslankyňa Mezenská.
P. Hrušovský, predseda NR SR: (2005-01-20):
(Hlasovanie.) 125 prítomných, 71 za návrh, 2 proti, 45 sa zdržalo, 7 nehlasovalo. Návrh sme schválili. Pán poslanec Lintner, nech sa páči. Ľ. Lintner, poslanec: Ďakujem za slovo, pán predseda. Ďalej budeme hlasovať o uzneseniach, ktoré opätovne predložil navrhovateľ, ktoré potom korigoval, ale, no, neviem, neviem, ja to vnímam ako technickú úpravu...
Zmajkovičová, Renáta, podpredsedníčka NR SR (2013-05-30):
Ďalším, ktorý vystúpi v rozprave, pán poslanec Gál. Nech sa páči.
Glváč, Martin, podpredseda NR SR (2018-02-14):
Ďakujem. S faktickými poznámkami traja poslanci. Pán poslanec Pčolinský.
Blaha, Ľuboš, podpredseda NR SR (2023-12-13):
Pán poslanec Jozef Pročko.
Kollár, Boris, predseda NR SR (2021-10-21):
Evidujem štyri faktické poznámky. S prvou vystúpi pán poslanec Kazda.
P. Paška, predseda NR SR: (2007-11-28):
(Hlasovanie.) 142 prítomných, 124 za, 17 sa zdržalo, 1 nehlasoval. Návrhy pána poslanca Valockého sme schválili. Ďalej.
Kéry, Marián, poslanec NR SR (2013-10-30):
Ďakujem za slovo. Pán poslanec Hlina, vy tvrdíte, že keď sa zavedie mýto na cestách druhej a tretej triedy, to znamená cestách, ktoré spravujú samosprávne kraje, že to bude neekonomické a vlastne nákladná doprava, kamióny prestanú mať záujem o tieto cesty a využívanie. Ale veď práve o to nám ide na tých VÚC-kach, aby sme tie kamióny a nákladné autá vyhnali odtiaľ. A viete prečo? Lebo keď ich vyženieme, tak nebudeme musieť dávať zbytočné peniaze do opráv ciest druhej a tretej triedy. Poviem vám konkrétny prípad, ktorý vy tak radi používate, napr. Skýcov, cesta smerom k Trenčínu, veď toto sú neni cesty, ktoré sú uspôsobené na to, aby tam jazdila kamiónová nákladná doprava. Vy ste obvinili ministra Počiatka z toho, že kde sa zase zrodila tá myšlienka. Práve naopak, tá myšlienka sa zrodila dole, prišli s tým župani, ktorí tlačili na ministra. Ja som rád, že minister pochopil, a vy tu hovoríte o tom, že ideme naháňať peniaze pre nejaký SkyToll a neviem čo, absolútne nezmysly. Ďakujem pekne.
Laššáková, Jana, podpredsedníčka NR SR (2013-01-31):
Pán minister, zaujmite miesto určené pre navrhovateľa. Teraz dávam slovo spoločnému spravodajcovi z výboru pre pôdohospodárstvo a životné prostredie poslancovi Róbertovi Pucimu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Jurzyca, Eugen, poslanec NR SR (2018-02-06):
Pán minister, tiež dobrý bod za vystúpenie v rozprave. Tri poznámky v rámci tejto faktickej. Po prvé, stimuly sú peniaze, ktoré sa zoberú zvyšku ekonomiky a dajú sa jednej firme. Nemáte analýzu, ktorá by hovorila, že toto je dobré pre Slovensko. Pretože to, čo zoberiete, to znamená, že niektoré firmy majú menej peňazí a možnože aj krachujú, že to bola tá posledná kvapka v pohári. A ale beriem to, že aj vy a pán Bagačka ste hovorili niečo také, akože dobre, ale čo keď to robia všetci. No keď robia všetci zlú vec, tak ju nemusíme robiť aj my. Platí, že keby všetci dotovali výrobu televízorov a predávali by televízory za polovičné ceny a robili by to dlhodobo, tak pre nás je najlepšie kupovať od nich lacné televízory a vyrábať autá. Nemusíme sa prispôsobiť, nemusíme robiť to isté. Pokiaľ ide o ten bod, že SaS-ka dávala stimuly, keď bola vo vláde,. Užitočnosť stimulov časom klesá. Po skončení socializmu alebo po nedobrej vláde vláda by mala vyslať signál, že zavádzame nie len dobré reformy, ale naozaj máme záujem o investorov. To tak je a teda pomerne draho zaplatiť tých prvých a na nich sa potom nabalia ďalší. A nezadali sme INESS-u, nezadali sme, aby urobili nejakú štúdiu kvôli tomuto zákonu, kvôli nám, toto naozaj vyzerá konšpiračne, toto nie je pravda. Je to asi taká pravda, ako keby ste si mysleli, že, že zadali sme akciovým trhom, aby dnes padli po včerajšej Ficovej tlačovke, kde hovoril, že čakajú nás dobré časy. Toto je naozaj konšpirácia, nefunguje to takto.
Fecko, Martin, poslanec NR SR (2014-05-29):
Ďakujem pekne, páni kolegovia, ktorí ste reagovali na mňa. Pán Senko, beriem vás za slovo, čo ste povedali, že to budete riešiť. Predpokladám, že aj váš pán minister to potvrdí vo svojom vystúpení, že to bude, ako ste povedali, komplexne a že to bude bez nejakých spätných chodov. Takže dobre, je na ťahu pán minister, resp. poslanci vládnej strany SMER. Ďakujem.
Vašečka, Richard, poslanec NR SR (2018-10-24):
Ďakujem za slovo, pani predsedajúca. Vážený pán kolega, vy ste sa pokúsili vniesť do debaty taký odborný tón, alebo teda dojem odbornosti, pozor, nespochybňujem vašu odbornosť, samozrejme, tú akceptujem, ale táto vec je naozaj politická a niekedy sa tá odbornosť v tej debate používa ako zásterka odbornosti od politických úmyslov. Vysvetlím. Viacerí kolegovia z opozície hovorili priamo na rovinu, možno nie tak odborne, nie tak právnicky o tom, kde je skutočný problém s Ústavným súdom. Viackrát sa to zopakovalo a aj teraz to zaznelo pred chvíľou vo faktických poznámkach. A myslím, že toto je problém. A preto ja tej vašej odbornosti neverím. Ja ju nespochybňujem, ale jej neverím, lebo za ňou je len nejaký úmysel, aby to s Ústavným súdom tak, ako si to vy predstavujete, aby ste sa nejak dohodli v koalícii. Samozrejme, neberte to osobne, nejde tam o nedôveru osobne k vám ako osobe, ale je to normálna politická nedôvera, nedôvera opozičného politika. A ja preto aj ten váš návrh nepodporím v hlasovaní a, naopak, podporím návrh opozičný, ktorý bol podaný v rozprave. A ešte jedna poznámka. Ak by bola aspoň trocha chuť na serióznu debatu, tak by ste sa prihlásili ešte v písomnej rozprave, aby potom sa mohli prihlásiť ďalší v tej, v tej ústnej, a hovoriť o tom, a nie aby to zostalo naozaj takmer na koniec, a ostatní sme mohli reagovať povedzme vo faktických poznámkach. Takže ďakujem za váš príspevok, ale, bohužiaľ, nedôverujem mu a nepodporím ho. Ďakujem.
Hrnčiar, Andrej, podpredseda NR SR (2016-06-16):
Dávam slovo spravodajcovi, ktorého určil navrhnutý gestorský výbor, pre verejnú správu a regionálny rozvoj, pánovi poslancovi Gáborovi Grendelovi.
Muňko, Dušan, poslanec NR SR (2012-07-31):
Pán poslanec, vy ste stratili absolútne realitu. Od každého iného by som to čakal, ale od človeka, ktorý celý život neplatí do Sociálnej poisťovne, čo tu už povedal aj môj predchodca, pán inžinier Podmanický, sa nehanbíte vôbec hovoriť?! Vy ste dva roky platili do Sociálnej poisťovne. Trafená hus zagága, to je pravda. Takže rád by som poopravil veci, ktoré ste vy napáchali, tým, že ste navádzali ľudí. V každom inom právnom štáte by ste za to boli trestne stíhaný, že navádzate ľudí, ako neplatiť do sociálnej a zdravotnej poisťovne. Vaše dohody, ktoré ste uzatvárali a ktoré ste nezdaňovali, to úplne svedčí o vašom charaktere. A dnes tu idete hovoriť, že zákon, ktorý predložila táto vláda, je zlý. Zákon č. 461, ktorý predložil pán Kaník, je celý zlý.
Podmanický, Ján, poslanec NR SR (2024-06-13):
Pán poslanec, už vám viacerí kolegovia vysvetlili, že tým, že ste priviedli štát pomaly pred bankrot, tým, že ste odkladali parlamentné voľby na poslednú možnú chvíľu, pozrite sa, vo Francúzsku dajú sa zorganizovať parlamentné voľby za mesiac. Vy ste ich odkladali na poslednú možnú chvíľu. Štát ste odovzdali v takom ekonomickom kolapse, v akom sa nikdy nenachádzal. Plán obnovy ste dohodli tak nevýhodne pre Slovenskú republiku, že sa všetci chytáme za hlavu, čo ste to všetko podohadovali a na čo ste naviazali peniaze z plánu obnovy. A teraz keď sa vláda snaží, pán Pročko, týka sa to aj vás, ste tu či nie? Počujem vás. A teraz keď sa vláda snaží naozaj rýchlo, urgentne riešiť všetky tie problémy, ktoré ste spôsobili, no tak tu rozhadzujete rukami, že prijímame veľa skrátených legislatívnych konaní. Po prvé, sú dôvody na skrátené legislatívne konanie, štátu naozaj hrozia značné hospodárske škody, po druhé, skrátené legislatívne konanie slúži presne na takéto príležitosti, presne za takýmto účelom ho zákonodarca vložil do rokovacieho poriadku, aby sme hasili to, čo ste spôsobili. Takže, prosím pekne, prestaňte s tými štatistikami, alebo doplňte štatistiku o skrátené legislatívne konania, ktoré ste prijímali vy, a tie ste používali naozaj úplne bezúčelne, len preto, aby ste priviedli štát do bankrotu. Ďakujem pekne.
Blanár, Juraj, podpredseda NR SR (2023-02-16):
Prezentujte sa a hlasujeme o návrhu ako o celku. (Hlasovanie.) Prítomných 127 poslancov, za hlasovalo 66, proti boli 14, zdržalo sa 46, nehlasoval 1 poslanec. Konštatujem, že sme schválili návrh novely zákona č. 523/2004 Z. z. o rozpočtových pravidlách. Ďakujem pani spravodajkyni. Vážené panie poslankyne, páni poslanci, vyčerpali sme všetky hlasovania, ktoré sme mali naplánované, vyhlasujem krátku, dvojminútovú prestávku, aby sme sa mohli pripraviť na ďalšie body. S procedurálnym návrhom, pani predsedníčka Marcinková, nech sa páči.
Sopko, Miroslav, poslanec NR SR (2017-09-12):
Ďakujem za slovo, pán predsedajúci. Ja veľmi oceňujem príspevok pána poslanca Dostála a ďakujem mu, že vyjadril podporu tomuto návrhu zákona. Áno, bolo to fundované, bolo to na úrovni, malo to množstvo bodov, na ktorých sa aj ja musím zamyslieť. A snáď by som sa vyjadril tiež k tej dvojmesačnej výpovednej lehote a doplnil pána poslanca Žarnaya v tom, že podľa môjho názoru, uznávam, že nejde asi o najideálnejšie riešenie, to som hovoril aj minulý rok, ale podľa mňa je tu kľúčové slovo „čas“, ktorý tým, že sa získa určitý čas, aby sa mohli vyjadriť rôzne inštitúcie, aby sa mohli vypracovať stanoviská, toho času je po čertoch v školstve málo. A naozaj niekedy práve rozhodnutia zodpovedných orgánov môžu proces, ktorý je nevyhnutný, zastaviť. To znamená, že je tu možnosť aj prípadne nejaké rozhodnutie prehodnotiť. Preto hovorím, tento faktor času sme navrhli, aby tá ochrana pre týchto zamestnancov, ktorí sa majú zastávať svojich kolegov, tu bola. A som maximálne otvorený, ak motyka vystrelí a koaliční poslanci prehodnotia svoje rozhodnutie, byť otvorený akýmkoľvek návrhom, ktoré by mohli ďalšie opatrenia vylepšiť.
M. Fronc, poslanec: (2008-09-10):
Návrh zákona bol doručený poslancom ako parlamentná tlač s číslom 736. Predseda Národnej rady Slovenskej republiky zaradil vládny návrh zákona na program tejto schôdze v lehote určenej rokovacím poriadkom Národnej rady. Súčasne predseda Národnej rady Slovenskej republiky rozhodnutím č. 759 z 26. augusta tohto roku navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky uzniesla po rozprave o návrhu zákona na tom, že podľa § 73 ods. 3 písm. c) rokovacieho poriadku odporučí predmetný návrh zákona prerokovať v druhom čítaní. V prípade, ak sa Národná rada rozhodne návrh zákona prerokovať v druhom čítaní, v súlade s návrhom predsedu Národnej rady odporúčam prideliť návrh zákona v druhom čítaní Ústavnoprávnemu výboru Národnej rady, Výboru Národnej rady Slovenskej republiky pre zdravotníctvo a Výboru Národnej rady pre vzdelanie, mládež, vedu a šport. Za gestorský výbor navrhujem výbor pre vzdelanie, mládež, vedu a šport, pričom odporúčam, aby výbory, ktorým bol návrh zákona pridelený, ho prerokovali v lehote do 20. októbra a gestorský do 21. októbra tohto roku. Pán predsedajúci, ďakujem, skončil som svoju spravodajskú informáciu a prosím, otvorte rozpravu k návrhu zákona.
Danko, Andrej, predseda NR SR (2017-06-15):
Prosím, prezentujme sa a hlasujme. (Hlasovanie.) Prítomných 139 poslancov, za 79, proti 47, zdržalo sa 13. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Stachura, Peter, poslanec NR SR (2024-06-12):
Ďakujem pekne. Za klub KDH by som chcel takisto vyjadriť znepokojenie a rozhorčenie nad tým, že ste sa rozhodli odvolať človeka, ktorý vystaval národný inštitút pre hodnoty a technológie na zelenej lúke, prišiel zo zahraničia s bohatými skúsenosťami a zaňho hovoria nie slová, ale činy. Chcem zopakovať ešte raz, že národný inštitút pre hodnotu a technológie zachránil Slovenskej republike v roku 2022 50 mil. eur a v roku 2023 100 mil. eur. Toto nie sú výmysly, to sú skutočnosti, ktoré vieme podložiť faktami. Idete odvolať človeka, ktorý je transparentný a neúplatný, asi preto to idete urobiť, toto je váš hlavný zámer, sme z toho pobúrení a zhrození. Takisto opakujem, že tieto veci mohli odznieť na výbore, pán predseda Baláž to neurobil, pravdepodobne sa bál diskusie. Takto sa naozaj nerobí politika, slušná politika pre ľudí na Slovensku. Myslím si, že už máte vybratého kandidáta, ktorého chcete tam poslať, a bude to znamenať pre slovenských pacientov len menej zdrojov, ktoré budeme vedieť dať do liekov, ktoré majú evidenciu a ktoré môžu pomôcť našim pacientom. Je to veľmi smutný obraz slovenskej politiky, že idete za... idete potrestať človeka, ktorý má kompetencie, ktorý priniesol naozaj dostatok reálnych dô... reálnych, reálnych, reálnej pomoci nášmu systému. Čiže za klub KDH vyslovujeme znepokojenie, budeme hlasovať jednoznačne proti. A je to smutný obraz slovenského zdravotníctva. (Potlesk.)
Burian, Jozef, poslanec NR SR (2019-09-17):
Ďakujem. Hlasovali sme o všetkých pozmeňujúcich návrhoch zo spoločnej správy. Dajte, poprosím vás, pán predseda, hlasovať o postúpení zákona do tretieho čítania ihneď.
Bugár, Béla, podpredseda NR SR (2018-02-08):
Pani poslankyňa Kiššová.
Šeliga, Juraj, podpredseda NR SR (2020-11-05):
Ďakujem pekne. Otváram všeobecnú rozpravu. Nedostal som žiadnu písomnú prihlášku. Chcem sa spýtať, či sa niekto chce prihlásiť ústne. Nie. Ďakujem. Vyhlasujem rozpravu za skončenú. Predpokladám, že páni nechcú zaujať stanovisko. Ďakujem. Prerušujem rokovanie o týchto bodoch. Ďalším bodom programu je prvé čítanie o návrhu poslancov Kotlebu, Beluského, Sulanovej, Ďuricu na vydanie zákona, ktorým sa mení a dopĺňa zákon. č. 461/2003 Z. z. o sociálnom poistení v znení neskorších predpisov. Vidím, že tu pán poslanec Beluský nie je, rovnako tu nevidím ani pána poslanca Kočiša. Tento bod prepadáva na koniec. Rovnako je tu ďalší návrh, a to je prvé čítanie o návrhu poslancov Kotlebu, Schlosára, Mazureka, Kotlebu, Suju na vydanie zákona, ktorým sa mení a dopĺňa zákon (zaznel zvuk mobilného telefónu), ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady č. 171/1993 Z. z. o Policajnom zbore v znení neskorších predpisov, ktorého predkladateľ je pán poslanec Mazurek, ktorého tu opäť nevidím, ani nikoho z predkladateľov, takže aj tento zákon prepadáva, resp. stráca poradie. A ďalší návrh zákona je prvé čítanie o návrhu poslancov Kotlebu, Šimka, Schlosára, Sulanovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov, tlač 254. Opäť tu nevidím nikoho z navrhovateľov, preto aj tento zákon stráca poradie. Ďalej budeme pokračovať návrhom na druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Je to tlač 212. Správa výborov 212a. Poprosím pána poslanca Vašečku, aby za skupinu poslancov tento návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 212.)
Janiš, Stanislav, poslanec NR SR (2011-04-06):
Ďakujem za slovo, pán podpredseda. Včera popoludní, keď začala rozprava, ako prvý vystúpil v rozprave podpredseda parlamentu Robert Fico, tak som vedel, ktorým smerom sa to bude uberať. Tušil som to, ale muziku v rozprave začal tvrdiť prvý vystupujúci v rozprave, ktorý nebol do nej ani zapísaný. A je zaujímavé, že svoj podpredsednícky post v Národnej rade zásadne využíva iba vtedy, keď potrebuje vystúpiť. (Potlesk.) Toto je, myslím, celá práca podpredsedu Národnej rady Roberta Fica. To, ako bola rozprava... (Výkriky v sále.)
Drobný, Stanislav, poslanec NR SR (2019-06-26):
Ďakujem za slovo. Vážený pán predsedajúci, vážené panie poslankyne, vážení páni poslanci, návrh zákona, ktorým sa mení a dopĺňa zákon Národnej rady č. 152/1995 Z. z. o potravinách v znení neskorších predpisov, predkladajú na rokovanie Národnej rady Slovenskej republiky poslanci Národnej rady Marian Kotleba, Martin Beluský a Stanislav Drobný. Cieľom návrhu zákona je zabezpečenie jednoznačnej informovanosti spotrebiteľa o tom, že potravinový výrobok obsahuje suroviny z geneticky modifikovaných organizmov. Geneticky modifikovaný organizmus je organizmus, ktorého genetický základ bol zmenený pomocou génových technológií. V praxi sa zvyčajne vyberie úsek DNA, nositeľky genetickej informácie, z jedného organizmu a vloží do DNA organizmu iného. To je možné uskutočniť aj medzi nepríbuznými druhmi, je dokonca možný prenos DNA z rastlín do zvierat a naopak. Od pestovania a chovu geneticky modifikovaných organizmov sa očakáva predovšetkým vyššia produkcia potravín, nižšie náklady pri ich výrobe a spracovaní a v niektorých prípadoch aj zlepšenie kvality potravín. Mnohí vedci však upozorňujú na riziká ohľadom nepredvídateľnosti dôsledkov pri výrobe a konzumácii takýchto potravín. Môže nastať zvýšený výskyt rôznych chorôb u ľudí i zvierat, zvýšený výskyt alergií, rezistencia patogénov voči antibiotikám, ohrozenie prírodných ekosystémov a mnohé iné nežiaduce dôsledky. Každá genetická modifikácia je svojím spôsobom jedinečná podľa materiálu, ktorý sa spája. Následne niektorá geneticky modifikovaná potravina môže byť neškodná, iná naproti tomu vysoko riziková. Spotrebiteľ by mal preto mať k dispozícii už na prvý pohľad jasnú informáciu o prítomnosti geneticky upravovaných surovín v potravine. Ostane potom na ňom, aby sa rozhodol, či si konkrétnu potravinu kúpi aj s obsahom geneticky modifikovaných surovín alebo dá prednosť potravine získanej bez genetickej modifikácie. Nie je v spoločenskom záujme, aby sa potravina z geneticky modifikovaných surovín predávala v niektorých prípadoch len vďaka tomu, že sa výrobcovi podarilo danú informáciu pred spotrebiteľom skryť niekde v miniatúrnom texte o menej významných vlastnostiach výrobku. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Ďakujem za pozornosť.
Kažimír, Peter, podpredseda vlády a minister financií SR (2012-12-06):
No asi logickým dôsledkom, totiž každá daň, ktorá, ak sa má, ak dokonca tie prognózované alebo zamýšľané objemy mali byť v stámiliónoch v eurách, ak sa teda nemýlim, takže tieto peniaze sa samozrejme nikde nemôžu narodiť na strome. Čiže mohlo by to byť len zo strany, teda jednej strany tej operácie alebo tej druhej. To znamená, buď toho platiteľa, alebo prijímateľa, alebo v prípade dokonca pasívnych operácií, keď je to len medzi účtami, tak potom na strane toho, kto tú operáciu technicky zabezpečuje, čiže banky. No ja si samozrejme pamätám veľmi búrlivú debatu práve zo strany autorov tohto, tohto návrhu, kde zvýšený odvod z vybraných pasív bánk mal spôsobiť a má teda podľa predstaviteľov SDKÚ spôsobiť armageddon práve v oblasti úrokov, napríklad navýšenia úrokov, zvýšenia poplatkov a podobných vecí. Takže ja by som toto argumentárium rád vrátil teda aj s úrokmi kolegom, lebo samozrejme hýbeme sa v tej istej oblasti a z tohto s oveľa väčšími dopadmi. Lebo tu musím pripomenúť, že bankový odvod je konštruovaný ako, ako odvod, ktorý je nasmerovaný do rezolučného fondu presne v súlade s európskou smernicou o krízovom manažmente, je presne pomenovaný a je degresívny z hľadiska postupného napĺňania tohto zdroja. Tu by to asi mohlo mať iný, iný život. Skončil som.
Laššáková, Jana, poslankyňa NR SR (2016-05-19):
Ďakujem pekne za slovo. Pán spravodajca a kolega poslanec, ja som rada, že si vo svojom vystúpení práve poukázal na to, že návrh, ktorý je predložený skupinou poslancov, je aj legislatívne nekvalitný. A pokiaľ opozícia nám vyčíta, myslím, že si ťa môžem dovoliť doplniť, že nereagujeme na takéto návrhy zákonov a nediskutujeme o nich, skutočne sú to návrhy, ktoré sú niekedy jednoriadkové, kde jedno ustanovenie sa vypúšťa a fakt niekedy ani nie je k čomu reagovať. Takže my sme jasne vyjadrili svoj postoj. A aj v tomto prípade myslím, že je to dôležitý aj zákon vôbec celý, ako je znenie o ochrane pred legalizáciou príjmov z trestnej činnosti, a určite by bolo namieste, že by nielen v strane SaS a v Agende 2020 boli zgrupovaní odborníci, ale, myslím si, že by pri takýchto legislatívnych zmenách bolo dobré, keby bola vzájomná spolupráca, o čom tiež hovoríme stále od začiatku tejto schôdze. Ďakujem pekne.
Jurinová, Erika, podpredsedníčka NR SR (2015-07-02):
Ďakujem, pán minister. Pán poslanec Jakab chce položiť doplňujúcu otázku? Nie. Ďakujem. Pokračujeme siedmou otázkou, ktorá, pán poslanec Galko sa v sále nenachádza, takže ju preskočíme. Ôsma? V poradí ôsma otázka bola položená pánom poslancom Viliamom Novotným podpredsedovi vlády a ministrovi financií Slovenskej republiky Petrovi Kažimírovi. Otázka znie: „Pán minister, z akých prostriedkov budú uhradené eurofondové projekty, ktoré boli zaplatené a ktoré nám buď kompletne, alebo čiastočne Brusel odmietol preplatiť?“
Ďuriš Nicholsonová, Lucia, podpredsedníčka NR SR (2017-11-29):
Ďakujem pekne, pani ministerka. A teraz dávam slovo spoločnému spravodajcovi zo zahraničného výboru poslancovi Mariánovi Kérymu, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Nech sa páči.